Διάταξη του Γενικού Δικαστηρίου (τρίτο τμήμα) της 21ης Δεκεμβρίου 2022 – Swissgrid κατά Επιτροπής
(Υπόθεση T‑127/21) (1)
«Προσφυγή ακυρώσεως – Ενέργεια – Ευρωπαϊκές πλατφόρμες για την ανταλλαγή τυποποιημένων προϊόντων ενέργειας εξισορρόπησης – Συμμετοχή της Ελβετίας – Άρθρο 1, παράγραφοι 6 και 7, του κανονισμού (ΕE) 2017/2195 – Έγγραφο με το οποίο η Επιτροπή δεν επέτρεψε τη συμμετοχή του διαχειριστή του ελβετικού συστήματος μεταφοράς – Πράξη μη δεκτική προσφυγής – Απαράδεκτο»
1.      Ένδικη διαδικασία – Ένσταση απαραδέκτου – Απόφαση να εξετασθεί από κοινού με την ουσία της υποθέσεως το αίτημα χωριστής εκδικάσεως της ενστάσεως απαραδέκτου – Απόρριψη της προσφυγής ως απαράδεκτης με αιτιολογημένη διάταξη – Επιτρέπεται
(Κανονισμός Διαδικασίας του Γενικού Δικαστηρίου, άρθρο 130 §§ 1 και 6)
(βλ. σκέψεις 13, 14)
2.      Προσφυγή ακυρώσεως – Πράξεις δεκτικές προσφυγής – Έννοια – Πράξεις παράγουσες δεσμευτικά έννομα αποτελέσματα – Έγγραφο με το οποίο η Επιτροπή δεν επέτρεψε τη συμμετοχή του διαχειριστή του ελβετικού συστήματος μεταφοράς σε ευρωπαϊκή πλατφόρμα εξυπηρέτησης – Δεν εμπίπτει
(Άρθρο 263, εδ. 4, ΣΛΕΕ)
(βλ. σκέψεις 19-21, 23, 24, 29-31)
Διατακτικό
Το Γενικό Δικαστήριο διατάσσει:
1)
Απορρίπτει την προσφυγή ως απαράδεκτη.
2)
Καταδικάζει τη Swissgrid AG στα δικαστικά έξοδα.
1 EE C 189 της 17.5.2021.